**КОМИ РЕСПУБЛИКАСА ЙÖЗÖС ВЕЛÖДАН МИНИСТЕРСТВОЛÖН ТШÖКТÖД**

**Бюджетнöй средствоясöн, кутшöмъяслöн бюджетнöй средствоясöн шöр вöдитчысьнас лоö Коми Республикаса йöзöс велöдан министерство, право серти, торъя могöн да бура вöдитчöмын финансöвöй контроль нуöдöм кузя государственнöй мог збыльмöдан административнöй регламент вынсьöдöм йылысь**

«Государственнöй могъяс збыльмöдöм (государственнöй услугаяс сетöм) кузя административнöй регламентъяс лöсьöдан да вынсьöдан пöрадок йылысь» Коми Республикаса Правительстволысь 2009 во урасьöм тöлысь 12 лунся 24 №-а шуöм збыльмöдöм могысь

**ТШÖКТА:**

1. Вынсьöдны Бюджетнöй средствоясöн, кутшöмъяслöн бюджетнöй средствоясöн шöр вöдитчысьнас лоö Коми Республикаса йöзöс велöдан министерство, право серти, торъя могöн да бура вöдитчöмын финансöвöй контроль нуöдöм кузя государственнöй мог збыльмöдан административнöй регламентсö.

2. Тайö тшöктöд олöмö пöртöм бöрся видзöдны министрöс вежысь Г.З.Руцовалы.

Министр Н.Л.Струтинская

Сыктывкар

2009 вося моз тöлысь 26 лун

209 №

Вынсьöдöма

Коми Республикаса йöзöс велöдан

министерстволöн

2009 во моз тöлысь 26 лунся 209 №-а тшöктöдöн

(содтöд)

**Бюджетнöй средствоясöн, кутшöмъяслöн бюджетнöй средствоясöн шöр вöдитчысьнас лоö Коми Республикаса йöзöс велöдан министерство, право серти, торъя могöн да бура вöдитчöмын финансöвöй контроль нуöдöм кузя государственнöй мог збыльмöдан административнöй регламент**

**1. Панас**

1.1. Бюджетнöй средствоясöн, кутшöмъяслöн бюджетнöй средствоясöн шöр вöдитчысьнас лоö Коми Республикаса йöзöс велöдан министерство, право серти, торъя могöн да бура вöдитчöмын финансöвöй контроль нуöдöм кузя государственнöй мог збыльмöдан административнöй регламент(водзö — Административнöй регламент) урчитö Коми Республикаса йöзöс велöдан министерствоса (водзö – Министерство) чина йöз вöчöмторъяслысь (административнöй процедураяслысь) кадколаст да мунанног бюджетнöй средствоясöн ведомствоувса босьтысьяс бöрся, а сiдзжö бюджетысь пасйöм средствояс сетiгöн урчитöм условиеяс да могъяс серти найöс босьтысьясöн субсидияясöн, субвенцияясöн вöдитчöм бöрся финансöвöй контроль нуöдiгöн.

 1.2. Бюджетнöй средствоясöн, кутшöмъяслöн бюджетнöй средствоясöн шöр вöдитчысьнас лоö Коми Республикаса йöзöс велöдан министерство, право серти, торъя могöн да бура вöдитчöмын финансöвöй контроль нуöдö Коми Республикаса йöзöс велöдан министерстволöн пытшкöсса контроль юкöн (водзö - Юкöн).

1.3. Бюджетнöй средствоясöн, кутшöмъяслöн бюджетнöй средствоясöн шöр вöдитчысьнас лоö Коми Республикаса йöзöс велöдан министерство, право серти, торъя могöн да бура вöдитчöмын финансöвöй контроль нуöдöны та серти:

Россия Федерацияса бюджет кодекс (Россия Федерацияса законодательстволöн собрание, 1998, 31 №, 3823 ст.);

Административнöй право торкалöмъяс йылысь Россия Федерацияса кодекс (Россия Федерацияса законодательстволöн собрание, 2002, 1 №, 1 ст.);

«Велöдчöм йылысь» Россия Федерацияса 1992 во сора тöлысь 10 лунся 3266-1 №-а Оланпас (Россия Федерацияса законодательстволöн собрание, 1996.01.15, 3 №, 150 ст.);

«Вылыс тшупöда да вузбöрся уджсикасö велöдчöм йылысь» 1996 во моз тöлысь 22 лунся 125-ФЗ №-а Федеральнöй оланпас (Россия Федерацияса законодательстволöн собрание, 1996.08.26, 35 №, 4135 ст.);

«Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпас (Россия Федерацияса законодательстволöн собрание, 2006.05.08, 19 №, 2060 ст.);

«Экономикаын право торкалöмъяс бырöдöмын государственнöй органъяслöн öта-мöдкöд уджалöм йылысь» Россия Федерацияса Президентлöн 1998 во рака тöлысь 3 лунся 224 №-а Индöд (Россия Федерацияса законодательстволöн собрание, 1998.03.09, 10 №, 1159 ст.);

«Коми Республикаса йöзöс велöдан министерство йылысь» Коми Республикаса Правительстволöн 2008 во косму тöлысь 10 лунся 82 №-а шуöм (Коми Республикаса государственнöй власьт органъяслöн индöд-тшöктöмъяс, 2008, 4 №, 182 ст.);

финансöвöй контроль юкöнын правоотношениеяс регламентируйтысь Россия Федерацияса да Коми Республикаса мукöд нормативнöй правовöй акт.

 1.4. Бюджетнöй средствоясöн, кутшöмъяслöн бюджетнöй средствоясöн шöр вöдитчысьнас лоö Коми Республикаса йöзöс велöдан министерство, право серти, торъя могöн да бура вöдитчöмын финансöвöй контроль нуöдöны (водзö - государственнöй мог):

а) Коми Республикаса государственнöй велöдан учреждениеяслысь, кутшöмъясöн организационно-методическöя веськöдлö, координируйтö да удж бöрся видзöдö Коми Республикаса йöзöс велöдан министерство;

б) асшöрлуна учреждениеяслысь, кутшöмъяслöн учредительлысь могъяссö да уджмогъяссö збыльмöдö Коми Республикаса йöзöс велöдан министерство.

 1.4.1. Государственнöй мог збыльмöдiгöн вöчöны бюджетнöй средствоясöн право серти, торъя могöн да бура вöдитчöмын бюджетнöй средствоясöн ведомствоувса босьтысьяс бöрся финансöвöй контроль, бюджетысь пасйöм средствояс сетiгöн урчитöм условиеяс да могъяс серти найöс босьтысьясöн субсидияясöн, субвенцияясöн вöдитчöм бöрся контроль ревизияяс да прöверкаяс нуöдöмöн.

 1.4.2. Ревизия (прöверка) тема серти ревизия (прöверка) нуöдiгöн вöчöны контрольнöй вöчöмторъяс та серти:

уджлысь учредитан документъяслы лöсялöм;

сметнöй назначениеяслысь рöштшöтъяс;

бюджетнöй сметаяс збыльмöдöм;

Коми Республикаса республиканскöй бюджетысь средствоясöн, сы лыдын тöваръяс, уджъяс, услугаяс ньöбöм могысь, государственнöй могъяс вылö вöдитчöм;

Коми Республикаса республиканскöй бюджетлöн средствояс босьтысьясöн Россия Федерацияса бюджетнöй законодательстволöн корöмъясö кутчысьöм;

ас вылö уджалöмысь да чöжöс вайысь мукöд уджысь сьöм воöм да видзöм;

Коми Республикаса государственнöй эмбурö пырысь материальнöй донаторъяс видзöм;

бухгалтерскöй (бюджетнöй) учёт нуöдöм, бухгалтерскöй (бюджетнöй) отчётносьтлöн збыльлун.

1.5. Государственнöй мог збыльмöдан бöртасöн лоö Ревизия (прöверка) акт.

**2. Государственнöй мог збыльмöдан пöрадок дорö корöмъяс**

2.1. Государственнöй мог збыльмöдöм йылысь юöртан пöрадок.

2.1.1. Государственнöй мог збыльмöдöм йылысь юöртан пöрадок йылысь юöртöны:

веськыда Коми Республикаса йöзöс велöдан министерствоын;

телефон, электроннöя юöртан, вычислительнöй да электроннöй техника пыр;

öтувъя вöдитчан юöртан да телекоммуникационнöй везъясын юöртöмöн (сы лыдын Öтуввезйын).

2.1.2. Коми Республикаса йöзöс велöдан министерстволöн инпас:

167982, Коми Республика, Сыктывкар, Карл Маркс ул., 210;

справкаяс сетан телефонъяс - (8 8212) 257-023, (8 8212) 257-024;

Öтуввез-сайт: [www.komiedu.ru](http://www.komiedu.ru/)

Коми Республикаса йöзöс велöдан министерстволöн электроннöй пошта инпас: minedukomi@yandex.ru.

Коми Республикаса йöзöс велöдан министерстволöн уджаланног: быд лун уджыс заводитчö 8-45 да помасьö 18.00 (пекничаö лöсялöмöн 8-45-сянь 16-45-öдз), аньяслöн — 8-45-сянь 17-15-öдз (пекничаö лöсялöмöн 8-45-сянь 15-45-öдз); костыс 13-00-сянь 14-00-öдз.

2.1.3. Государственнöй мог збыльмöдан правилöяс йылысь юöрсö йöзöдöны Öтуввез сайтын официальнöй юöртан ресурсын.

Государственнöй мог збыльмöдöм йылысь юöр вежсигöн сiйöс кадысь кадö выльмöдöны.

2.1.4. Государственнöй услуга сетöм йылысь юöртö специалист шыöдчыськöд сёрнитiгöн, Öтуввез средствояс отсöгöн, пошта, телефон, электроннöй пошта пыр.

 2.2. Государственнöй мог сетан кадколаст:

Ревизиялöн (прöверкалöн) кадколастыс, стöчджыка кö ревизия (прöверка) заводитчан кадпассянь помасян кадпасöдз, оз вермы лоны 45 уджалан лунысь дырджык.

Ревизиялысь (прöверкалысь) кадколастсö вермö нюжöдны Коми Республикаса йöзöс велöдан министр ревизия граппаса юрнуöдысьлöн подула служебнöй записка подув вылын, но 30 уджалан лунысь оз дырджык вылö.

Ревизия группаса юрнуöдысь прöверитан организацияса юрнуöдыськöд сöгласуйтöмöн урчитö ревизия (прöверка) актöн тöдмасян да сiйöс кырымалан кадколаст, но сылы сетан лунсянь 5 уджалан лунысь оз дырджык вылö.

Кор организацияса юрнуöдысь абу сöглас ревизия (прöверка) акткöд, сэки сiйö вöчö пас аслас кырымпас водзын да кырымалöм акткöд сетö ревизия группаса юрнуöдысьлы гижöда возражениеяс, кутшöмъясöс пуктöны ревизия (прöверка) материалъяс дорö.

Ревизия группаса юрнуöдысь ревизия (прöверка) акт кузя гижöда возражениеяс воан лунсянь 10 уджалан лунöн видлалö тайö возражениеяслысь подувсö да сетö на серти гижöда кывкöртöд.

2.3. Государственнöй мог збыльмöдöм сувтöдан подувъяс.

Ревизиясö (прöверкасö) вермö сувтöдны Коми Республикаса йöзöс велöдан министр прöверитан организацияын лёк бухгалтерскöй (бюджетнöй) учёт либö абутöм йылысь либö кор эм мукöд обстоятельство йылысь, кор водзö оз позь нуöдны ревизиясö (прöверкасö), ревизия группаса юрнуöдысьлöн служебнöй записка подув вылын.

Та дырйи прöверитан организацияса юрнуöдысьлы ыстöны бухгалтерскöй (бюджетнöй) учёт бурмöдöм либö мукöд обстоятельство бырöдöм йылысь, кор водзö оз позь нуöдны ревизиясö (прöверкасö), вöзйöмъяс.

Ревизия (прöверка) сувтöдан помкаяс бырöдöм бöрын ревизия группа выльысь заводитö нуöдны ревизия (прöверка) Коми Республикаса йöзöс велöдан министрöн урчитöм кадколастö.

2.4. Государственнöй мог збыльмöдан местаяс дорö корöмъяс.

Государственнöй мог збыльмöдöмлöн шöр местанас лоöны государственнöй велöдан учреждениеяслöн збыль меститчан инъяс.

2.5. Материал да документ лыддьöг, кутшöмъясöс корöны финансöвöй контроль кузя мероприятиеяс нуöдiгöн:

а) организациялöн учредитан, пасъян документъяс;

б) велöдан право вылö лицензия, государственнöй аккредитация йылысь эскöдангижöд;

в) локальнöй актъяс, кутшöмъясöс йöзöдiс организация аслас компетенцияын;

г) финансöвöй, бухгалтерскöй, отчётнöй да мукöд документ.

2.6. Государственнöй могсö вöчöны дон босьттöг.

**3. Административнöй процедураяс**

3. Государственнöй мог збыльмöдöмö пырö:

1) контроль кузя мероприятиеяс планируйтöм:

- планöвöй ревизияяс (прöверкаяс);

- непланöвöй ревизияяс (прöверкаяс);

- выезднöй да камеральнöй прöверкаяс.

 2) финансöвöй контроль кузя мероприятиеяс нуöдны шуöм да нуöдöм:

- ревизия (прöверка) нуöдны шуöм;

- ревизия (прöверка) нуöдöм;

3) прöверкалысь бöртасъяс оформитöм.

4) контроль кузя мероприятиеяслысь бöртасъяс олöмö пöртöм.

Государственнöй могъяс збыльмöдiгöн вöчöмторъяслöн мунанног вайöдöма блок-схемаын, мый вайöдсьö тайö Регламент дорö 1 №-а содтöдын.

3.1. Контроль кузя мероприятиеяс планируйтöм.

Коми Республикаса йöзöс велöдан министерстволöн пытшкöсса контроль юкöн лöсьöдö лöсялана во вылö Коми Республикаса государственнöй велöдан учреждениеясын финансöвöй контроль нуöдан план (водзö - План).

Планын пасйöны прöверитан организацияяс (контроль объектъяс) пасйöмöн ревизия (прöверка) лыддьöг, ревизияяс (прöверкаяс) нуöдан кадколастъяс, кутшöмъясöс быть колö збыльмöдны.

Плансö дасьтöны во вылö.

Оз позь нуöдны мöдысь ревизия (прöверка) сiйö жö кадколастö да öткодь обстоятельствояс серти, сы кындзи, кор воö гижöдöн оформитöм юöр, мый эскöдö прöверитöм организация уджын торкалöмъяс (выльысь эрдöдöм обстоятельствояс серти).

План дасьтöны татшöм подув вылын:

Коми Республикаса йöзöс велöдан министрлöн поручениеяс серти; Коми Республикаса йöзöс велöдан министерстволöн тэчасса юкöнъяслöн вöзйöмъяс серти, Юкöнлöн вöзйöмъяс серти.

План дасьтöм вылö вöзйöмъясла Юкöн дасьтö лöсялана запросъяс Министерстволöн тэчасса юкöнъяслы планируйтан волы мунысь вöльгым тöлысь 1 лунысь оз сёрджык.

Коми Республикаса йöзöс велöдан министерстволöн тэчасса юкöнъяслöн План лöсьöдöм кузя вöзйöмъясын пасйöны:

- прöверитан организациялысь ним;

- ревизия (прöверка) нуöдан подув;

- ревизия (прöверка) тема.

План лöсьöдöм кузя вöзйöмъяс видлалiгöн тöд вылын кутöны татшöм ревизия (прöверка) бöръян критерийяс:

- ревизияяс (прöверкаяс) нуöдöмлöн оланпаслы, ас кадлы да периодичносьтлы лöсялöм;

- планируйтан ревизияяслöн (прöверкаяслöн) стöчлун, олöмлы лöсялöм да подулалöм;

- ресурсъясöн могмöдан тшупöд (уджалан, техническöй, материальнöй да сьöма);

- збыльмöдöмлöн кадколастъяслысь став кад арталöмöн (шуам, сöгласуйтöм да с.в.);

- планируйтан мероприятиеяслöн збыльлун, оптимальносьт, нагрузка öткодя юклöм (кад да удж ресурсъяс серти);

- ревизияяс нуöдöмлöн экономическöй коланлун;

- непланöвöй ревизияяс (прöверкаяс) збыльмöдöм вылö содтöд кад.

План бала дасьтiгöн тöд вылын кутöны непланöвöй ревизияяс (прöверкаяс) нуöдöм вылö уджалан да кад ресурсъяслысь 30 % мында.

Юкöн планируйтан волы мунысь волöн вöльгым тöлысь 20 лунысь оз сёрджык сетö министрöс вежысьлы сöгласуйтны:

- План бала;

- Министерстволöн тэчасса юкöнъяслысь пырттöм вöзйöмъяслысь лыддьöг ревизияяс (прöверкаяс) нуöдöмлöн ковтöмлун либö вермытöмлун подулалöмöн.

План бала министрöс вежыськöд сöгласуйтöм бöрын планируйтан волы мунысь öшым тöлысь 1 лунысь оз сёрджык сетöны вынсьöдны Коми Республикаса йöзöс велöдан министрлы.

3.2. Непланöвöй ревизияяс (прöверкаяс).

Юкöн вермö нуöдны непланöвöй ревизияяс (прöверкаяс). Непланöвöй ревизия (прöверка) тайö ревизия (прöверка), кутшöмöс абу пыртöма Планö локтан воын.

Непланöвöй ревизия (прöверка) нуöдöны татшöм подув вылын:

- Коми Республикаса йöзöс велöдан министрлöн поручение серти;

- прокутарураса органъяслöн да мукöд правоохранительнöй органлöн шыöдчöм;

- встречнöй ревизия (прöверка) нуöдöм;

- кольöм контроль кузя меропритиеясöн эрдöдöм торкалöмъяс бырöдöмлысь прöверкаяслöн коланлун.

Непланöвöй ревизия (прöверка) нуöдöмлöн медыджыд кадколастыс оз вермы лоны дырджык планöвöй ревизияяслы (прöверкаяслы) урчитöм медыджыд кадколастысь.

 Непланöвöй ревизия (прöверка) нуöдöмысь кывкутысь чина йöзлöн правоясыс да уджмогъясыс планöвöй ревизия (прöверка) нуöдöмысь кывкутысь чина йöзлöн правояс да уджмогъяс кодьöсь.

Непланöвöй ревизиялысь (прöверкалысь) бöртасъяссö оформитöны ревизия (прöверка) актöн тайö Регламент серти.

3.3. Контроль кузя мероприятиеяс вермöны нуöдны татшöм форма серти:

выезднöй прöверка — прöверка объектлöн меститчанiн серти нуöдан прöверка;

документарнöй прöверка — Коми Республикаса йöзöс велöдан министерстволöн меститчанiн серти нуöдан прöверка.

3.4. Ревизия (прöверка) нуöдны тшöктöм.

Ревизия (прöверка) нуöдны тшöктö Коми Республикаса йöзöс велöдан министр. Ревизия (прöверка) нуöдöм йылысь решениесö оформитöны тшöктöдöн.

Ревизия (прöверка) нуöдöм йылысь тшöктöдын пасйöны:

прöверитан организациялысь ним;

прöверитан кадколаст;

ревизия (прöверка) тема;

ревизия (прöверка) нуöдан подув;

ревизия группаö пырысьясöс;

ревизия (прöверка) нуöдан кадколаст.

Прöверка нуöдöм йылысь тшöктöдсö пасйöны прöверка (ревизия) актъяс пасъян журналын, мый нуöдöны 3 №-а содтöдын урчитöм форма серти.

Ревизия (прöверка) заводитан кадпаснас лоö ревизия группаса юрнуöдысьöн ревизия (прöверка) нуöдöм йылысь тшöктöд прöверитан организацияса юрнуöдысьлы петкöдлан кадпас.

Ревизия (прöверка) помалан кадпаснас лоö ревизия (прöверка) акт организацияса юрнуöдысьлы тöдмасьöм да сiйöс кырымалöм могысь ыстан лун.

Ревизия (прöверка) нуöдöм могысь Коми Республикаса йöзöс велöдан министр вынсьöдö ревизия (прöверка) уджтас.

Ревизия (прöверка) уджтассö пыртöны шöр юалöмъяслöн лыддьöг, мый серти ревизия группа вöчö конртольнöй вöчöмторъяс ревизия (прöверка) нуöдiгöн.

Коланлун серти ревизия (прöверка) уджтасö вермöны пыртны вежсьöмъяс.

Ревизия (прöверка) нуöдöм дорö дасьтысигöн ревизия групаö пырысьяслы колö видлавны:

ревизия (прöверка) уджтас;

ревизия (прöверка) тема серти законодательнöй да мукöд нормативнöй правовöй акт;

бухгалтерскöй (бюджетнöй) да статистическöй отчётносьт;

мукöд восьса материал, кутшöмъяс петкöдлöны сюрöссö прöверитан организациялысь;

прöверитан организациялöн воддза ревизиялысь (прöверкалысь) материалъяс.

Ревизия (прöверка) нуöдöм могысь вермöны корны Коми Республикаса йöзöс велöдан министерстволöн тэчасса юкöнъясысь специалистъясöс.

3.5. Ревизия (прöверка) нуöдöм.

3.5.1. Ревизия группаса юрнуöдысьлы колö:

сетны организацияса юрнуöдысьлы ревизия (прöверка) нуöдöм йылысь тшöктöд;

тöдмöдны сiйöс ревизия (прöверка) уджтасöн;

тöдмöдны ревизия группаö пырысьяскöд;

решитны ревизия (прöверка) нуöдöмлысь организационно-техническöй юалöмъяс.

Юкöнса начальник юклö ревизия (прöверка) уджтасса юалöмъяс ревизия группаö пырысьяс костын.

Ревизия (прöверка) нуöдiгöн туялöны прöверитан кадколастö прöверитан организацияöн вöчöм финансöвöй да овмöсса документъяс серти да збыль операцияяс.

Документъяс видлалiгöн контрольнöй вöчöмторъяс нуöдöны прöверитан да мукöд организациялöн финансöвöй, бухгалтерскöй, отчётнöй да мукöд документ серти, сы лыдын налысь босьтöм юöр анализируйтöмöн да донъялöмöн.

Збыль туялöны гöгöр видзöдöмöн, инвентаризация, видзöдöмöн, арталöмöн, экспертиза, контрольнöй мурталöмöн да с.в.

Контрольнöй вöчöмторъяс вермöны нуöдны став либö торйöн босьтöмöн.

Став босьтöмöн нуöдöны ревизия (прöверка) уджтаслöн öти юалöмö пырысь став финансöвöй да овмöсса операцияяс серти контрольнöй вöчöмторъяс.

Торйöн босьтöмöн нуöдöны ревизия (прöверка) уджтаслöн öти юалöмö пырысь финансöвöй да овмöсса операцияяслöн юкöн серти контрольнöй вöчöмторъяс. Торйöн босьтöмöн прöверитöны ревизуемöй кадколастса быд тöлысьысь либö некымын тöлысьысь первичнöй документъяслысь юкöн.

Кор торъя прöверка дырйи эрдöдöны чорыд торкалöмъяс либö лёкö вайöдöмторъяс, сэки ревизуемöй объектлысь пасйöм юкöнсö видлалöны ставнас.

Кассöвöй операцияяс документъяс серти да збыль вылас контрольнöй вöчöмторъяссö нуöдöны ставнас.

Рöштшöт операцияяс, лицевöй, рöштшöт да валюта тшöтъяс кузя операцияяс, материальнöй донаторъясöн операцияяс документъяс серти да збыль вылас контрольнöй вöчöмторъяссö вермöны видлавны торйöн.

Ревизия (прöверка) нуöдiгöн вермöны видлавны контрольнöй вöчöмторъясöн:

подувпуктас да организационно-исполнительскöй документъяс, планъяс, сметнöй назначениеяслöн рöштшöтъяс, сметаяс, отчётъяс, бухгалтерскöй (бюджетнöй) учёт регистръяс, первичнöй бухгалтерскöй документъяс да Коми Республикаса республиканскöй бюджетса средствояс видзöдöмöн йитчöм мукöд документ (форма да сюрöс серти);

бухгалтерскöй (бюджетнöй) учётын да бухгалтерскöй (бюджетнöй) отчётносьтын вöчöм финансöвöй да овмöсса операцияяс пасйöмлысь тырвыйöлун, ас кадö да колананогöн вöчöм, сы лыдын учёт регистръясын гижöдъяс первичнöй учёт документъяскöд, бухгалтерскöй (бюджетнöй) отчётносьтлöн бöртасъяс аналитическöй учёт пасйöдъяскöд öткодялöмöн;

эм-ö, бура-ö видзöны да колананогöн вöдитчöны материальнöй донаторъясöн, сьöмöн, збыльöсь-ö рöштшöтъяс, босьтöм тöваръяслöн мындаыс, уджъяс да услугаяс, рöскод да финансöвöй бöртасъяс дасьтöм кузя операцияяс;

бухгалтерскöй (бюджетнöй) учёт да бухгалтерскöй (бюджетнöй) отчётносьт;

пытшкöсса контроль система, сы лыдын эм-ö материальнöй донаторъясöн да сьöмöн вöдитчöм, рöскодъяс колананогöн вöдитчöм, прöдукция, сьöм да материальнöй донаторъяс тырвыйö оприходуйтöм, видзöм да эмлун бöрся, вöчöм уджъясса да сетöм услугаясса мындалöн быдлунъя контроль;

прöверитан организацияöн примитöм торкалöмъяс бырöдöм, материальнöй рöскод бергöдöм, воддза ревизияса (прöверкаса) бöртасъяс серти мыжа йöзöс кывкутан мераяс.

Ревизия группаса юрнуöдысь урчитö ревизия (прöверка) уджтаслöн быд юалöм серти контрольнöй вöчöмторъяс нуöдан формаяс да способъяс тайö юалöмö пырысь финансöвöй да овмöсса операцияса мында серти, бухгалтерскöй (бюджетнöй) учёт серти, ревизия (прöверка) кадколаст да мукöд обстоятельство серти.

Ревизия группаса юрнуöдысьлöн эм право корны прöверитан организацияса чина йöзсянь, материальнöй кывкутысьяссянь да мукöд йöзсянь колана гижöда гöгöрвоöдöмъяс, ревизиялöн (прöверкалöн) нуöдiгöн артмöм юалöмъяс кузя справкаяс да юöръяс, контрольнöй вöчöмторъяс нуöдöм вылö колана документъяслысь эскöдöм копияяс.

Кор пасйöм гöгöрвоöдöмъяссö, справкаяссö, юöръяссö да документъяслысь копияяссö оз сетны, сэки Ревизия (прöверка) актын пасйöны та йылысь.

3.5.2. Ревизия (прöверка) нуöдiгöн вермöны нуöдны воча прöверка. Воча прöверкасö нуöдöны пасйöдъяс, документъяс да пасйöдъяс прöверитан организациясянь сьöм, материальнöй донаторъяс да документъяс босьтысь организацияяслöн лöсялана записьяскöд, документъяскöд да прöверитан организациялöн пасйöдъяскöд öткодялöмöн.

Воча прöверка нуöдöны ревизия группаса юрнуöдысьлöн гижöда шуöм серти.

3.5.3. Ревизия (прöверка) нуöдiгöн ревизия группаса юрнуöдысьлöн шуöм серти вермöны вöчны ревизия (прöверка) уджтаслöн торъя юалöм серти контрольнöй вöчöмторъяс нуöдан бöртасъяс кузя актъяс.

Актсö дасьтö контрольнöй вöчöмтор нуöдысь ревизия группаö пырысь, кырымалö ачыс да прöверитан организацияса чина морт, кодi кывкутö лöсялана уджысь.

Кор пасйöм чина морт оз кырымав акт, сэки акт помын гижöны та йылысь да акт дорö пуктöны пасйöм чина мортлысь возражениеяс.

Актсö сетöны ревизия группаса юрнуöдысьлы, а пасйöм юöрсö тöд вылын кутöны ревизия (прöверка) своднöй акт дасьтiгöн.

3.5.4. Кор чайтöны, мый ревизия (прöверка) нуöдiгöн аддзöм торкалöмсö вермисны дзебны либö сы кузя колö примитны дзик пыр эрдöдан мераяс, сэки дасьтöны ревизия (прöверка) костса акт да сы дорö пуктöны прöверитан организацияса чина йöзлысь, материальнöй кывкутысь да мукöд йöзлысь колана гижöда гöгöрвоöдöмъяс.

Ревизия (прöверка) костса акт оформитöны Ревизия (прöверка) акт оформитöм могысь урчитöм пöрадок серти.

Ревизия (прöверка) костса акт дасьтö контрольнöй вöчöмторъяс нуöдысь ревизия группаö пырысь да сiйöс кырымалö ачыс, ревизия группаса юрнуöдысь да организацияса юрнуöдысь.

Ревизия (прöверка) костса актын пасйöм лоöмторъяссö пыртöны Ревизия (прöверка) актö.

3.6. Ревизия (прöверка), воча прöверкаса бöртасъяс оформитöм.

3.6.1. Ревизия (прöверка) бöртасъяссö оформитöны Ревизия (прöверка) актöн.

Ревизия (прöверка) акт дасьтöны роч кыв вылын, пасйöны листбокъяс.

Ревизия (прöверка) актын оз позь вöчны помаркаяс, подчисткаяс да мукöд урчиттöм вежсьöм.

Ревизия (прöверка) акт артмö водзкывйысь, опишитан юкöнысь да кывкöртöдысь.

Ревизия (прöверка) актлöн водзкывйын колö пасйыны татшöм юöръяс:

ревизия (прöверка) тема;

Ревизия (прöверка) акт дасьтан кадпас да места;

ревизия (прöверка) нуöдöм вылö тшöктöдлöн номер да кадпас;

ревизия (прöверка) нуöдан подув: план, шыöдчöм либö лöсялана органлöн поручение серти;

ревизия групаса юрнуöдысьлöн да став пырысьлöн ов, ним-вич да чин;

прöверитан кадколаст;

ревизия (прöверка) нуöдан кадколаст;

прöверитöм организация йылысь юöръяс:

- тырвыйö да дженьыд ним;

- вот мынтысьлöн идентификационнöй номер (ВМИН);

- вылынджык сулалысь органлöн ведомствоув да ним;

- подувпуктысьяс йылысь юöръяс;

- удж сикас вылö лицензияяс йылысь юöръяс;

- рöштшöтнöй, быдлунъя да лицевöй тшöтъяслöн лыддьöг да реквизитъяс (ревизияöдз (прöверкаöдз) тупкöм тшöтъяс, но кутшöмъяс вöлiны вынаöсь прöверитан кадколастö);

- прöверитан кадколастö сьöма да рöштшöтнöй документъяс кырымалан правоа йöзлöн овъяс да чинъяс;

- кодi да кор нуöдiсны воддза ревизиясö (прöверкасö), а сiдзжö эрдöдöм торкалöмъяссö бырöдöм йылысь юöръяс;

- ревизия группаса юрнуöдысьлöн чайтöм серти мукöд колана юöр прöверитан организациялы тырвыйö характеристика сетöм могысь.

Ревизия (прöверка) актлöн опишитан юкöнö пыртöны нуöдöм удж да ревизия (прöверка) уджтаслöн быд юалöм кузя эрдöдöм тырмытöмтор опишитöм.

Ревизия (прöверка) актлöн кывкöртöдö пыртöны ревизия (прöверка) бöртасъяс йылысь öтувтöм юöр:

эрдöдöм торкалöмъяслöн сикасъяс;

торкалöм вöчан кадколаст;

быд сикас серти торкалöмлöн сьöм мында;

Россия Федерацияса бюджетъяслöн рöскод классификацияса кодъяс серти финансöвöй торкалöмъяслöн öтувъя мында.

Ревизия (прöверка) акт дасьтöны объективнöя, подулалöмöн, системнöя, ясыда, гöгöрвоана да лаконичнöя (сюрöс торктöг) гижöмöн.

Ревизия (прöверка) актын пасйöм ревизияса (прöверкаса) бöртасъяс йылысь юöрсö эскöдöны документъясöн (документ копияясöн), контрольнöй вöчöмторъяслöн да воча прöверкаяслöн бöртасъясöн, прöверитöм организацияса чина, материальнöй кывкутысь да мукöд мортлöн гöгöрвоöдöмъясöн, мукöд материалöн.

Пасйöм документъяссö (копияяссö) да материалъяссö колö пуктыны ревизия (прöверка) акт дорö.

Ревизия (прöверка) нуöдiгöн финансöвöй торкалöмъяс эскöдысь документъяслысь копияяс эскöдöны урчитöм пöрадок серти.

Ревизия (прöверка) нуöдiгöн быд торкалöм опишитöмын колö пасйыны:

Россия Федерацияса да Коми Республикаса законодательнöй да нормативнöй правовöй актъяслысь торкöм положениеяс;

кутшöм кадколастö пырö эрдöдöм торкалöм;

мыйöн петкöдчис торкалöмыс;

документъясöн эскöдöм торкалöмлöн мында.

Ревизия (прöверка) актын оз позь:

лöсялана документъясöн эскöдтöм кывкöртöдъяс, шуанаторъяс, фактъяс;

правоохранительнöй органъяслöн материалъяс вылö да прöверитан организацияса чина, материальнöй кывкутысьлöн да мукöд мортлöн показаниеяс вылö петкöдлöм;

прöверитан организацияса чина, материальнöй кывкутысьлöн да мукöд мортлöн вöчöмтор морально-этическöй донъялöм.

Ревизия (прöверка) актсö дасьтöны кык экземплярöн.

Кор ревизиясö (прöверкасö) нуöдöны лöсялана органлöн шыöдчöм либö поручение серти, сэки актсö дасьтöны куим экземплярын.

 Ревизия (прöверка) актлысь быд экземплярсö кырымалöны ревизия группаса юрнуöдысь (специалист), прöверитан организацияса юрнуöдысь да юралысь бухгалтер.

Кор ревизия (прöверка) нуöдiгöн ревизия группаö пырысьяс эз дасьтыны ревизия (прöверка) уджтаслöн торъя юалöм кузя контрольнöй вöчöмтор нуöдан бöртасъяс серти актъяс, сэки найö кырымалöны Ревизия (прöверка) актлысь быд экземпляр ревизия группаса юрнуöдыськöд öттшöтш.

3.6.2. Юкöнса начальник урчитö прöверитан организацияса юрнуöдыськöд сöгласуйтöмöн Ревизия (прöверка) акткöд тöдмасян да кырымалан кадколаст, но сылы акт сетан кадпассянь 5 уджалан лунысь оз унджык.

Кор организацияса юрнуöдысь абу сöглас Ревизия (прöверка) акт серти, сэки сiйö пасйö та йылысь кырымпас водзас да кырымалöм акткöд сетö ревизия группаса юрнуöдысьлы гижöда возражениеяс, кутшöмъясöс пуктöны ревизия (прöверка) материалъяс дорö.

Ревизия группаса юрнуöдысь Ревизия (прöверка) акт серти гижöда возражениеяс воан лунсянь 10 уджалан лунöн видлалö тайö возражениеяслысь подулалöм да гижö на серти кывкöртöд.

Кывкöртöдлысь öти экземплярсö ыстöны прöверитöм организациялы.

Кор организацияса юрнуöдысь оз кырымав либö оз кöсйы босьтны Ревизия (прöверка) акт, сэки ревизия группаса юрнуöдысь акт помын пасйö лöсялана гижöдтор да Ревизия (прöверка) актсö ыстöны прöверитöм организациялы пошта пыр.

Ревизия (прöверка) акт ыстöм йылысь эскöдысь документсö пуктöны ревизия (прöверка) материалъяс дорö.

3.6.3. Воча прöверкалысь бöртасъяссö оформитöны воча прöверка актöн.

Воча прöверка актсö пуктöны Ревизия (прöверка) акт дорö, мый серти нуöдiсны воча прöверкасö.

Воча прöверка акт артмö водзкывйысь да опишитан юкöнысь, кутшöмъяс лöсялöны сюрöс сертиыс Ревизия (прöверка) актлöн лöсялана юкöнъяслы.

3.7. Ревизия (прöверка), воча прöверка бöртасъяс збыльмöдöм.

Ревизия (прöверка) акт кырымалöм бöрын либö прöверитан учреждениеса возражениеяс вылö кывкöртöдъяс ыстöм бöрын ревизия группаса юрнуöдысьлы 5 уджалан лунöн быть колö дасьтыны:

ревизия (прöверка) актлöн бöртасъяс йылысь юöр;

эрдöдöм торкалöмъяс бырöдöм, вöчöм рöскод бергöдöм да мыжа йöзöс кывкутöм кузя вöзйöмъяс;

Коми Республикаса сьöм овмöс министерствоö Коми Республикаса республиканскöй бюджетса средствоясöн торъя могтöг вöдитчöм кузя колана мераяс примитöм йылысь вöзйöмъяса ходатайство.

Ревизия (прöверка) бöртасъяссö юöртöны Коми Республикаса йöзöс велöдан министерстволöн тэчасса юкöнса юрнуöдысьлы, кодi веськöдлö прöверитан учреждениеöн, мераяс примитöм могысь.

Ревизия (прöверка) материалъяс, кутшöмъясöс чукöртöма правоохранительнöй органъяслöн подулалöм шуöмъяс, корöмъяс серти, сетöны урчитöм пöрадок серти.

Кор выльысь торкалöмъяс ревизия (прöверка) бöртасъяс серти эрдöдöны ыджыд сьöм торъя могтöг, лёка да подувтöг видзöм, бюджетнöй законодательство унаысь торкалöм, сэки ревизия (прöверка) материалъяссö видлалöны балансöвöй комиссиялöн заседание вылын.

Кор урчитöм кадколастö ревизияöн (прöверкаöн) урчитöм торкалöмъяссö, тырмытöмторъяссö бырöдöм кузя примитан мераяс йылысь юöр абу, Юкöн 5 уджалан лунöн выльпöв дасьтö эрдöдöм торкалöмъяс бырöдöм кузя вöзйöмъяс.

Кор вылынджык пасйöм письмöяс да представлениеяс вылö вочакывъяс абуöсь, сэки письмöяс да представлениеяс збыльмöдан кадколаст бöрын 5 уджалан лунысь оз сёрджык служебнöй запискаын пасйöм юöрсö сетö министрöс вежысьлы.

**4. Государственнöй мог сетöм бöрся видзöдан пöрадок да формаяс**

4.1. Государственнöй мог збыльмöдöмлысь тырвыйöлун да качество бöрся, государственнöй мог збыльмöдысь Коми Республикаса йöзöс велöдан министерствоса чина йöзöн тайö Регламентлöн положениеясö да мукöд нормативнöй правовöй актö, кутшöмъяс урчитöны государственнöй мог збыльмöдан корöмъяс, кутчысьöм да збыльмöдöм бöрся (водзö - быдлунъя контроль) быд лун видзöдö Юкöнса начальник, министрöс вежысь.

4.2. Быд лун видзöдöны государственнöй мог збыльмöдöмлысь тырвыйöлун да качество, тайö Регламентса положениеясö кутчысьöм да збыльмöдöм прöверитöм, шыöдчысьяслысь правояс торкалöмъяс эрдöдöм да бырöдöм, шыöдчысьяслöн шыöдчöмъяс вылö, кöнi норасьöны чина йöзлöн решение, вöчöмтор (вöчтöмтор) вылö, решениеяс примитöм да вочакывъяс дасьтöм.

Нуöдöм прöверкаяс серти гражданалысь право торкалöм эрдöдiгöн мыжа йöз кывкутöны Россия Федерацияса законодательство серти.

4.3. Государственнöй мог збыльмöдöмын участвуйтысь Коми Республикаса йöзöс велöдан министерствоса чина йöз асьныс кывкутöны государственнöй мог тырвыйö да качествоа вöчöмысь, тайö Регламентлöн положениеясö да мукöд нормативнöй правовöй актö, кутшöмъяс урчитöны государственнöй мог збыльмöдан корöмъяс, кутчысьöмысь да збыльмöдöмысь. Государственнöй мог збыльмöдöмын участвуйтысь Коми Республикаса йöзöс велöдан министерствоса чина йöзлöн кывкутöмсö урчитöма налöн чина регламентъясын Россия Федерацияса законодательнöй да мукöд нормативнöй правовöй акт серти.

4.4. Планöвöй прöверкаяс нуöдöны лöсялана финансöвöй во вылö вынсьöдöм план серти, но куим тöлысьын öтчыдысь оз тшöкыдджыка.

**5. Чина мортлöн вöчöмтор (вöчтöмтор), а сiдзжö государственнöй мог збыльмöдiгöн сыöн примитöм решение обжалуйтан пöрадок**

5.1. Государственнöй мог збыльмöдiгöн олöмö пöртöм (примитöм) Министерствоса вöчöмторъяс (вöчтöмторъяс) да решениеяс вермöны обжалуйтны ёрдöдз:

вылынджык сулалысь Министерствоса чина мортлы;

Коми Республикаса йöзöс велöдан министрлы (Министрöс вежысьлы).

5.2. Шыöдчöмсö (норасьöмсö) сетöны гижöдöн ас сёрниöн примитiгöн.

Гижöда шыöдчöмын шыöдчысь быть пасйö Министерствоса лöсялана чина мортлысь ов, ним, вич либö лöсялана мортлысь чин, а сiдзжö ассьыс ов, ним, вич (юридическöй кывкутысьлöн ним), пошта инпас либö электроннöй пошта инпас, мый серти колö ыстыны вочакывсö, шыöдчöм мöдлаö ыстöм йылысь юöртöм, гижö вöзйöмлысь, шыöдчöмлысь либö норасьöмлысь сюрöссö, индö ассьыс кырымпас да кадпас.

Кор колö эскöдны ассьыс доводъяссö шыöдчысь сетö гижöда шыöдчöмкöд документъяс да материалъяс либö налысь копияяс.

Йöзöс велöдан министерствоö шыöдчысьсянь воöм гижöда шыöдчöмсö видлалöны гижöда шыöдчöм пасъян лунсянь 30 лунöн. Торйöн, а сiдзжö запрос ыстiгöн, мый урчитöма «Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпаслöн 10 статьяса 2 юкöнöн, Коми Республикаса йöзöс велöдан министр вермö нюжöдны шыöдчöм видлалан кадколастö 30 лунысь оз дырджык вылö да юöртöны шыöдчöм ыстысь шыöдчысьöс сылысь шыöдчöм видлалан кадколастсö нюжöдöм йылысь.

 Государственнöй мог збыльмöдiгöн олöмö пöртöм (примитöм) вöчöмторъяс (вöчтöмторъяс) да решениеяс вылö норасьöмъяс видлалан бöртасъяс серти вылынджык сулалысь чина морт, Коми Республикаса йöзöс велöдан министр (Министрöс вежысь):

шуö вынаöн государственнöй мог збыльмöдiгöн вöчöмторъяс (вöчтöмторъяс) да решениеяс;

шуö вынтöмöн вöчöмторъяс (вöчтöмторъяс) да решениеяс да урчитö мераяс, кутшöмъяс быть эрдöдасны вöчöм торкалöмъяс.

5.3. Ас сёрниöн примитiгöн шыöдчысьлы вермасны öткажитны шыöдчöм видлалöмын, сы вöсна мый нин вöлi сетöма вочакыв шыöдчöмын пасйöм юалöмъяс вылö;

кор гижöда шыöдчöмын абу пасйöма шыöдчöм ыстысь гражданинлöн (юридическöй кывкутысьлöн ним) ов да пошта инпас, кытчö колö ыстыны вочакыв, сэки шыöдчöм вылö вочакывсö оз гижны;

ёрдса решение обжалуйтысь шыöдчöмсö бергöдöны шыöдчöм ыстысь шыöдчысьлы тайö ёрдса решение обжалуйтан пöрадок гöгöрвоöдöм;

кор норасьöмын эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм, сэки шыöдчöмын пасйöм юалöмъяс вылö вочакывсö оз гижны, шыöдчöм ыстысь шыöдчысьлы юöртöны, мый оз позь бергöдны правосö лёклань;

кор шыöдчöмсö оз позь лыддьыны, шыöдчöм вылö вочакывсö оз сетны, оз ыстыны видлалöм вылö, та йылысь юöртöны норасьöм ыстысь гражданинлы сылысь кö овсö (нимсö) да пошта инпассö позьö лыддьыны;

кор шыöдчысьлöн шыöдчöмын эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи норасьöмын оз вайöдсьыны выль помкаяс либö лоöмторъяс, сэки Коми Республикаса йöзöс велöдан министр (Министрöс вежысь) вермö примитны öчереднöй шыöдчöмлöн подулавтöм йылысь да тайö юалöм серти гижасьöм дугöдöм йылысь, пасйöм шыöдчöмсö и водзынджык ыстiсны Министерствоö либö öти чина мортлы, решение. Тайö решение йылысь юöртöны шыöдчöм ыстысь шыöдчысьöс.

Кор шыöдчöмын пасйöм юалöмъяс вылö вочакывсö эз сетлыны помкаяс вöсна да сэсся помкаяссö бырöдiс, шыöдчысь вермö выльысь шыöдчыны Министерствоö либö Министерствоса чин морт дорö. Шыöдчöмсö недыр кад оз видлавны:

кор шыöдчысьсянь воис помкаяс пасйöмöн да недыр кад кежлö видлавны дугöдöм йылысь гижöда шыöдчöм — куим тöлысьысь оз дырджык кежлö;

кор чайтöны, мый шыöдчысьлöн шыöдчöмыс абу збыль да сэнi пасйöм юöръясыс абу збыльöсь — öти тöлысьысь оз дырджык кежлö;

кор воö государственнöй услуга сетöм дугöдöм йылысь ёрдлöн помшуöм либö решение — ёрдöн урчитöм кадколаст кежлö.

5.4. Гражданин вермö обжалуйтны государственнöй мог збыльмöдiгöн олöмö пöртöм (примитöм) Министерствоса чина йöзлысь вöчöмторъяс (вöчтöмторъяс) да решениеяс ёрдын урчитöм пöрадок серти 3 тöлысьöн.

Гражданин вермö Россия Федерацияса вына законодательствоöн урчитöм пöрадок серти шыöдчыны öтув юрисдикцияа ёрдö либö арбитражнöй ёрдö.

1 содтöд

**Бюджетнöй средствоясöн, кутшöмъяслöн бюджетнöй средствоясöн шöр вöдитчысьнас лоö Коми Республикаса йöзöс велöдан министерство, право серти, торъя могöн да бура вöдитчöмын финансöвöй контроль нуöдöм кузя государственнöй мог збыльмöдан блок-схема**

|  |  |
| --- | --- |
| КР ЙВМ тэчасса юкöнъясö запрос |  |
| КР ЙВМ тэчасса юкöнъяслöн вöзйöмъяс | КР йöзöс велöдан министрлöн поручениеяс  | Пытшкöсса контроль юкöнлöн вöзйöмъяс  |
| Контроль кузя мероприятиеяслöн план бала  | Абу пыртöм вöзйöмъяслöн лыддьöг |
| Министрöс вежыськöд контроль кузя мероприятиеяслöн план бала сöгласуйтöм  |  |  |
| **Министрöн контроль кузя мероприятиеяслöн план вынсьöдöм** |  | Министрлöн поручение, правоохранительнöй органъяслöн шыöдчöм  |
|  | Планöвöй контроль кузя мероприятие  |  | Непланöвöй контроль кузя мероприятие  |
| **Ревизия (прöверка) нуöдöм йылысь тшöктöд** |
| Прöверка, ревизия акт журналын пасйöм  |
| **Прöверка нуöдöм**  | лоöмторъяс, мый серти он вермы водзö нуöдны прöверка  |
| - организацияса юрнуöдысьлы тшöктöд сетöм;- ревизия уджтасöн тöдмасьöм;- ревизия (прöверка) группаö пырысьяскöд тöдмöдöм  |  | Ревизия (прöверка) сувтöдöм йылысь тшöктöд  |
| Контроль кузя вöчöмторъяс  |  |  | Прöверитан организацияса юрнуöдысьлы учёт бурмöдöм йылысь вöзйöм  |
| Прöверитан учреждениеса чина йöзлöн гижöда гöгöрвоöдöмъяс  | Воча прöверка |  | Ревизия (прöверка) выльысь нуöдöм йылысь тшöктöд  |
| Торъя юалöмъяс серти прöверка костса актъяс  | Воча прöверка акт  |  |  |
| **Ревизия акт**  |
| Прöверитан организацияса юрнуöдысьöс актöн тöдмöдöм  |
| Возражениеяс абуöсь | Возражениеяс эмöсь  |  | Акт кырымавны да босьтны öткажитчöм  |
| Ревизия (прöверка) акт кырымалöм  | Возражениеяс йылысь пасöн ревизия (прöверка) акт кырымалöм  |  | Акт кырымавны да босьтны öткажитчöм йылысь актын пас  |
|  | Прöверитан учреждениелöн гижöда возражениеяс |  | Актсö ыстöны пошта пыр  |
|  | Возражениеяс серти кывкöртöд  |  |  |
| **Ревизия (прöверка) бöртасъяс йылысь юöр**  |
| Торкалöмъяс абуöсь  |  | Торкалöмъяс эмöсь  |
|  | Эрдöдöм торкалöмъяс бырöдöм кузя вöзйöмъяс  | КР сьöм овмöс министерствоö колана административнöй мераяс примитöм йылысь ходатайство  | Балансöвöй комиссияса заседание вылын видлалöм  |
|  | Примитöм мераяс йылысь юöр  |  |  |
| Сетöма ас кадö  | Урчитöм кадколастö абу сетöма  |  |  |
|  | Торкалöмъяс бырöдöм йылысь мöдысь вöзйöм  | Абу сетöма  |  |
|  | Юöрсö сетöма ас кадö  | Министрöс вежысьлы служебнöй записка |  |

2 №-а содтöд

\_\_\_\_\_\_ **во вылö**

Коми Республикаса йöзöс велöдан министерстволöн пытшкöсса контроль юкöнлöн

**уджалан план**

|  |  |  |  |
| --- | --- | --- | --- |
| № | Ревизия, прöверка объект  | Контроль кузя мероприятие сикас  | Нуöдан кадколаст  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

3 №-а содтöд

\_\_\_\_\_\_ во вылö

прöверка, ревизия актъяс пасъян

**журнал**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Д/в № | Прöверка оъект ним  | Прöверка нуöдöм йылысь тшöктöд № да кадпас  | Вöчысьяс (кодi нуöдiс прöверкасö) | Прöверка тема  | Прöверка бöртасъяс  | Прöверка актлöн кадпас  | Прöверка вылö мунан кад (уджалан лун) | Прöверка серти решение  | Решение збыльмöдöм | Решение збыльмöдöм йылысь казьтыштöм | Прöверка материалъяс видлалан кадпас  | Торкалöмъяслöн öтувъя мында (абу торъя могаöн да подувтöг)  |
| Кадпас  | Документ № | Юöр сетан кадколаст  | Юöр сетöмлöн збыль кадпас  | Кадпас  | Документ № |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |

вудж. Коснырева Е.Г., 31884 пас